
Talijanski jezik 


Talijanski jezik (ISO 639-3: ita (http://www.sil.Org/iso639-3/d 
ocumentation.asp?id=ita); talijanski: italiano ili lingua 
italiana) romanski je jezik, uže italo-dalmatske skupine. 
Govori ga oko 62 milijuna Ijudi^^^^, od kojih većina živi u 
Italiji. Standardni talijanski temelji se na firentinskom 
narječju. Talijanski se piše latinicom. 

Talijanski je službeni jezik u Italiji i San Marinu, te u 
švicarskim kantonima Ticino i Grigioni. Talijanski je, uz 
latinski, drugi službeni jezik u Vatikanu, uz slovenski je 
službeni i u slovenskim primorskim općinama Koper, Izola i 
Piran, te se uz hrvatski koristi i u Istri i u Rijeci, gdje živi 
talijanska manjina. Dosta je raširen i medu potomcima 
iseljenika u Luksemburgu, SAD-u, Kanadi, Argentini, Brazilu 
i Australiji. Također ga dobro poznaju žitelji Malte, gdje je bio 
jedan od službenih jezika, dok ga 1934 nije zamjenio engleski. 
U manjem opsegu govori se i u bivšim afričkim kolonijama 
Italije, kao što su Somalija, Libija i Eritreja. 

Talijanski je peti po redu jezik na svijetu koji se uči u školama 
(poslije engleskog, francuskog, španjolskog i njemačkog). 

Od latinskog do talijanskog 


Jezična situacija na tlu Italije do 1000. g. 

Talijanski je romanski jezik, to jest jezik koji se razvio iz vulgarnog l atinskog. Naime, uz književni latinski, 
pisani jezik klasičnih djela rimske književnosti i govoreni jezik viših i učenijih društvenih slojeva, već u 
klasično doba postojao je vulgarni latinski, koji je do nas došao preko neknjiževnih tekstova, grafita, ili pak 
književnih tekstova koji su se naslanjali na govorni jezik, primjerice u književnoj vrsti komedije . 

Od 3. St. n. e. kršćanstvo je u latinski jezik uvelo nova značenja i pred njega postavilo nove praktične 
zahtjeve, što je značilo nov iskorak pisanoga prema govorenom jeziku. Autori kao što su sveti Ambrozije , 
sveti Jeronim i Aurelije Augustin usvojili su u svojim spisima elemente narodnoga jezika, jezika iz 
svakodnevne upotrebe. 

Sve do 6. St. govoreni latinski imao je važnu ulogu na čitavom tlu Italije. Iako iz pisanih dokumenata toga 
razdoblja o tomu nema direktnih svjedočanstava, sa sigurnošću se može reći da su latinskim govorili 
stanovnici Rima i Lacija , te čitavoga prostora današnje Italije. 

Padom Rimskog Carstva , godine 476. Italija potpada pod višestoljetnu stranu vlast. Barbarskim invazijama, 
uspostavom barbarskih germanskih kraljevstava i naseljavanjem germanskih naroda na poluotok prestaje 
političko i teritorijalno jedinstvo Italije i usložnjava se jezična situacija. Jedinstvo latinskoga jezika 
razbijeno je, pa u njega sve snažnije probijaju posebnosti lokalnih govora, donekle ublažene djelovanjem 
Crkve, čije institucije i dalje njeguju tradiciju latiniteta. Latinski jezik okoštava i postaje administrativni i 
učenjački jezik, a o jezicima koji su se u to doba koristili na tlu Italije govori se kao o narodnim ili domaćim 
ili pučkim jezicima, u množini; još nema riječi o jednom talijanskom jeziku. Izvori naime pokazuju znatne 
razlike u govorima različitih područja, dok zajednički referentni model nedostaje. 

Do godine 1000. jezici osvajača nestali su, ostavivši iza sebe malo pisanih svjedočanstava. Tako primjerice 
na jeziku Langobarda , koji su od 568. do 774. g. vladali velikim dijelom sjeverne i južne Italije, nije sačuvan 
nijedan cjelovit zapis; ostalo je samo nekoliko langobardskih riječi zapisanih u djelima pisanima na 
latinskom. 


Najstariji talijanski pisani spomenici 

Iako nisu najstarije pisano svjedočanstvo transformacije latinskoga u narodni jezik (Veronska zagonetka, tal. 
Indovinello veronese, potječe s kraja 8. ili početka 9. st.), prvi spomenici narodnoga talijanskog jezika jesu 
Placiti iz Cassina (960.-963. g.), po svojem obliku sudski zapisnici. 

Medu njima važnošću se ističe Placit iz Capue (ožujak 960. g.), s rečenicom: 

.. Sao ko kelie terre, per kelie fini que ki contene, trenta anni le possette parte Sancti «« 
Benedicti. 


— Placit iz Capue, ožujak 960. g. 


Sadržajno, radi se o sudskoj zakletvi u sporu kolona i benediktinskog samostana Montecassina u vezi 
posjeda neke zemlje. 





















Jezik je ovdje jasno različit od latinskoga, tek s ostacima deklinacije i lišen latinske sintakse. 


Od 1000. g. do Dantea 

Tek između 12. i 13. stoljeća narodni jezici sjeverne, središnje i južne Italije ulaze u bogato dokumentiranu 
književnu upotrebu. 

Sveti Franjo Asiški (1181.-1226.) začetnik je talijanske književnosti na narodnom jeziku. Pjesma brata 
Sunca ili Pjesma stvorova (tak Cantico di frate Sole ili Cantico delle creature, oko 1224. g.), jedino njegovo 
sačuvano djelo na narodnom jeziku, kakav se govorio u Umbriji, najstariji je poznati pjesnički tekst na 
talijanskom jeziku. Jezik sv. Franje nije plebejski; on odaje naobraženost i profinjenost, kao i autorovu 
sposobnost da narodni jezik oplemeni latinizmima i galicizmima, leksičkim elementima posuđenima iz 
jezika visoke poezije, te da ga uzvisi brojnim biblijskim referencijama. 

Nakon sv. Franje, najvažniji mistički pjesnik koji je pisao na narodnom jeziku kakav se govorio u Umbriji 
(točnije, u Todiju) jest Jacopone da Todi. Jezik njegovih lauda pokazuje brojne osobine jezika srednje Italije, 
kao i mnogo latinizama, neologizama te sicilijanskog utjecaja. Osebujnost Jacoponeova jezika i stila jest 
izmjenjivanje niskog registra, bliskoga govornom jeziku, i visokog, učenjačkog registra. 

Na Siciliji je stvaralaštvo (ne samo sicilijanskih) pjesnika sicilijanske škole, okupljenih oko dvora Fridrika 
II. i aktivnih u prvoj polovici 13. st., dalo prvi poticaj nadregionalnom širenju jednog (sicilijanskog) jezika 
na tlu Italije. Tekstovi pjesnika s dvora Fridrika II. do nas su dospjeli modificirani u prijepisima tj. 
toskanizirani, a na sicilijanskom originalu sačuvana je samo jedna pjesma Stefana Protonotara. 

Od proznih književnih djela koja svjedoče o tadašnjim kretanjima narodnoga (firentinskog) jezika značajna 
je zbirka sto kratkih novela, Novellino, nepoznatog autora, sastavljena između 1281. i 1300. g. Iako se 
osjeća leksički i stilistički utjecaj provansalskih modela, jezik Novellina jednostavan je i sintetičan, već 
veoma blizak književnom talijanskom. 

Model književnoga jezika koji je presudno utjecao na naredna stoljeća postavio je Firentinac Dante Alighieri 
(1265.-1321.). 

Abeceda 


Talijanska abeceda ima 21 temeljno slovo: 





Malo slovo 

Veliko slovo 

Naziv slova 

a 

A 

a 

b 

B 

h 

H 

1 

m 

M 

n 

N 

0 

0 

P 

P 

Pi 

Q 

r 

erre 

s 

esse 

t 

T 

ti 

u 

V 

v 

vu ili vi 

z 

z 

zeta 


Njima se pribraja još sljedećih 5 slova, koja nalazimo u riječima stranoga porijekla, 
posuđenicama iz engleskoga jezika: 


uglavnom 


Malo slovo 

Veliko slovo 

Naziv slova 

j 

J 

i lunga 

k 

K 

cappa 

w 

W 

vu doppia 

X 

X 

ics 

y 

Y 

i greca ili ipsilon 


Izgovor 


Samoglasnici 

■ Samoglasnik 'e' u izgovoru može biti otvoren ili zatvoren. Ako je otvoren, artikulira se sličnije 
samoglasniku 'a' nego što je to slučaj u hrvatskom. Ako je zatvoren, artikulira se sličnije 
samoglasniku 'i'. 

■ Samoglasnik 'o' također može biti otvoren ili zatvoren. Ako je otvoren, artikulira se sličnije 
samoglasniku 'a', a ako je zatvoren, sličnije samoglasniku 'u'. 

■ Samoglasnik 'i' u diftongu se izgovara /j/. Primjer: aiuto /ajuto/. 

■ Samoglasnik 'u' u diftongu se izgovara /w/. Primjer: guando /kvvando/. 






Suglasnici 


■ Suglasnik ’c' se ispred 'e' i 'i' čita /č/. Inače se čita /k/. 

Ako ispred 'e' i 'i' u izgovoru imamo velar (/k/), tada u pisanju dodajemo 'h'. Primjeri: schema /skema/; 
chimica /kimika/. 

■ Analogno, suglasnik 'g' se ispred 'e' i T čita /dž/. Inače se čita /g/. 

Ako ispred 'e' i 'i' u izgovoru imamo velar (/g/), tada u pisanju dodajemo 'h'. Primjeri: margherita /margerita/; 
laghi /lagi/. 

■ Suglasnik 's' izgovara se bezvučno lsi ili zvučno Iz/. 

Bezvučno se izgovara ako je ispred njega suglasnik. Primjer: ansia /ansja/. Također se bezvučno izgovara 
ako iza njega slijedi bezvučan suglasnik. Primjeri: sport /sport/; ostacolo /ostakolo/. 

Zvučno se izgovara ako su ispred i iza njega samoglasnici. Primjer: rosa /roza/. Također se zvučno izgovara 
ako iza njega slijedi zvučan suglasnik. Primjer: smalto /zmalto/. 

■ Suglasnik 'z' izgovara se bezvučno /cl ili zvučno Ićzl. Dosljednih pravila nema puno, te je 
najbolje izgovor svake riječi učiti zasebno. Ipak, može se reči, primjerice, daje u sufiksu - 
izzare uvijek zvučan. Primjer: realizzare /realidzare/. 

■ Slovo 'h' u talijanskom jeziku ne predstavlja nikakav glas, več označava velarni izgovor 
suglasnika 'c' i 'g' ispred samoglasnika 'e' i 'i'. Također se koristi u nekim oblicima glagola avere 
(u indikativu prezenta), da bi se u pisanju oni razlikovali od drugih riječi: ho (glagol) - o 
(veznik); hanno (glagol) - anno (imenica). 


Suglasničke skupine 

■ Suglasnička skupina 'gn' čita se /nj/. Primjeri: gnocchi /njoki/; ogni /onji/. 

■ Suglasnička skupina 'gli' čita se /Ij/, ili kao /lji/, ako ne slijedi samoglasnik. Primjeri: maglia 
/malja/; maglietta /maljeta/; maglione /maljone/; mogli /molji/. 

■ Suglasnička skupina 'sc' čita se /š/ ako slijede samoglasnici 'e' ili 'i'. Inače se čita Iskl. Primjeri: 
scelta /šelta/; sci /ši/; mosca /moska/; scopo /skopo/; scuro /škuro/. 

Ako u izgovoru nakon /š/ slijedi samoglasnik različit od 'e' i 'i', tada u pisanju dodajemo 'i', koje se ne 
izgovara. Primjeri: lasciare /lašare/; asciugare /ašugare/. 

Ako naprotiv u izgovoru nakon /sk/ slijede samoglasnici 'e' ili 'i', tada u pisanju dodajemo ’h'. Primjeri: 
maschera /maskera/; schifo /skifo/. 

Grafički naglasak 


u suvremenom talijanskom jeziku koriste se dva grafička naglaska: gravis i akut. 

Gravis (') označava otvoren izgovor samoglasnika, a akut (') zatvoren izgovor samoglasnika. 


Grafičko bilježenje naglaska obavezno je u sljedećim slučajevima: 




■ ako je dvosložna ili višesložna riječ naglašena na prvom slogu odostraga: citta, caffe, perche, 
cosl, pero, schiavitu]^^^ 

■ kod nekih jednosložnih riječi, da bi se u pisanju razlikovale od nekih drugih riječi različitoga 
značenja: veznik se i zamjenica se; 

■ kod jednosložnih riječi koje sadrže digram ili trigram : cio, scia. 

Oblici člana 


član je promjenjiva vrsta riječi, koja stoji uz imenicu i 
prati njezin rod i broj. 

Talijanski jezik poznaje tri vrste člana: određeni, 
neodređeni i partitivni. 

Oblici određenog člana 

u jednini muškog roda član je u pravilu U, a njegova je 
množina i. Primjeri: ii libro - i libri; ii gatto - i gatti. 

Oblik je lo ako riječ koja slijedi započinje tzv. 
pokrivenim 's' (esse impura, 's' iza kojega slijedi još 
jedan suglasnik), ili suglasnicima 'x', 'y', 'z' ili 
suglasničkim skupinama 'ps', 'pn', 'gn', ili pak bij atom . 

Množina ovog oblika glasi gli. Primjeri: lo sport - gli 
sport; lo zaino - gli zaini; lo psicologo - gli psicologi. 

Oblik je /' ako riječ koja slijedi započinje 
samoglasnikom, a množina mu je također gli. Primjeri: 
l'amico - gli amici; l'occhio - gli occhi. 

U jednini ženskog roda član je la, osim ako iduća riječ počinje samoglasnikom. U tom je slučaju oblik /'. 
Množina je u oba slučaja le. Primjeri: la časa - le case; l'amica - le amiche. 



Oblici neodređenog člana 

Neodređeni član ima samo jedninu. U muškom rodu neodređeni član ima oblik un, osim ako iduća riječ 
počinje pokrivenim 's', suglasnicima 'x', y, 'z', suglasničkim skupinama 'ps', 'pn', 'gn' ili bij atom. 

Ako iduća riječ počinje samoglasnikom, neodređeni član ima oblik un, obavezno bez apostrofa. Primjeri: un 
gatto, uno sport, uno zaino, uno psicologo, un amico. 

U ženskom rodu neodređeni član ima oblik una, osim ako iduća riječ počinje samoglasnikom. Tada je 
njegov oblik un'. Primjeri: una časa; un'amica. 


Oblici partitivnog člana 






Partitivni član ima, kao i određeni, jedninu i množinu. Oblikom je identičan jednom od padežnih prijedloga, 
onom dobivenom spajanjem prijedloga 'di' s određenim članom. To znači da su oblici partitivnog člana 
sljedeći (ovisno o rodu i broju imenice, te o glasu kojim započinje sljedeća riječ): 

del, dello, delV , dei, degli, della, delle 


Premda su oblikom identični, padežni prijedlog i partitivni član po funkcijama i upotrebama posve su 
različiti i ne smiju se brkati. 

Izvori 

1. Ethnologue (16th) (http://www.ethnologue.com/show_language. asp?code=ita) 

2. Berloco 2018 

Vanjske poveznice 

Službeni jezici Europske unije 

bugarski • češki • danski • engleski • estonski • finski • francuski • grčki • 
hrvatski »irski • latvijski • litavski • mađarski 
malteški • nizozemski • njemački • poljski • portugalski • rumunjski • 
slovački • slovenski • španjolski • švedski • talijanski 

Izvor: Službene mrežne stranice EU (http://www.europa.eu) • Vidi još: Nazivi EU na raznim jezicima 



Italodalmatski jezici 


Italodalmatski jezici (6) Zapadnoitalski jezici 

Dalmatski t • Istriotski • Judeotalijanski • Napolitansko-kalabrijski • Sicilijanski • 
Talijanski 

t izumrli jezici ili porodice 


□obavljeno iz " https://hr.wikipedia.org/w/index.php?title=TalijanskiJezik&oldid=5341498 " 


Ova stranica posljednji je put uređivana 16. listopada 2019. u 11:34. 

